Kristliku suursaatkonna esimees Peeter Võsu ja parlamentäär Küllo Arjakas kõnelesid Iisraeli ajaloost ja olukorrast, Riina Kaukver Iisraeli piibellikust perspektiivist. Juudi kogukonna  poolt ütles eesti sõpradele tänusõnu Irina Stelmahh.  Iisraeli 7 miljonit elanikku peab mahtuma Eestist poole väiksemale maa-alale. 10% rahvast elab 1980. a pealinnaks saanud Jeruusalemmas, linnas, mida Piiblis on mainitud 891 korda.  Taaveti laulude 122. peatüki 6. salmis palutakse rahu Jeruusalemmale ja «käigu hästi nende käsi, kes sind armastavad». Nii sellele kui ka paljudele teistele kirjakohtadele toetudes on meil piibellik mandaat otsida ja soovida edu ja head käekäiku paljukannatanud  Jeruusalemmale, kuni Issand teeb ta ülistuseks kogu maailma keskel.